L 52/34
EL
Επίσημη Εφημερίδα της Ευρωπαϊκής Ένωσης
20.2.2023
ΠΑΡΑΡΤΗΜΑ XI
Αφρικανική πανώλη των ίππων (AHS) ΜΕΡΟΣ 1 ΕΙΔΙΚΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΙΠΠΩΝ
1.
Τύπος εμβολίου που πρέπει να χρησιμοποιείται ή στον οποίο πρέπει να δίνεται προτεραιότητα: Μονοδύναμα εμβόλια ή, εάν δεν υπάρχουν μονοδύναμα εμβόλια, τα πιο ολιγοδύναμα εμβόλια που έχουν εγκριθεί από την αρμόδια αρχή.
2. Μέγεθος της ζώνης εμβολιασμού: Μολυσμένες εγκαταστάσεις που υπόκεινται στην παρέκκλιση που προβλέπεται στο παράρτημα III του κατ’ εξουσιοδότηση κανονισμού (ΕΕ) 2020/687 και εγκαταστάσεις που βρίσκονται σε ακτίνα 20 km γύρω από τις μολυσμένες εγκαταστάσεις (που περιλαμβάνονται στη ζώνη προστασίας).
Μια ζώνη εμβολιασμού μπορεί να καλύπτει ολόκληρη τη ζώνη προστασίας.
Απαγορεύεται κάθε εμβολιασμός στη ζώνη επιτήρησης. 3.
Μέγεθος της περιεμβολιαστικής ζώνης: Δεν υπάρχουν ειδικοί όροι.
4. Ελάχιστη κάλυψη: Δεν υπάρχουν ειδικοί όροι.
5. Στοχευόμενα ζώα/είδη: Όλα τα ιπποειδή στη ζώνη εμβολιασμού, σύμφωνα με τις οδηγίες του παρασκευαστή του εμβολίου/ την άδεια κυκλοφορίας του εμβολίου.
ΜΕΡΟΣ 2 ΕΙΔΙΚΟΙ ΟΡΟΙ ΓΙΑ ΤΗΝ ΕΝΙΣΧΥΜΕΝΗ ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ ΕΠΙΤΗΡΗΣΗ ΠΟΥ ΠΡΕΠΕΙ ΝΑ ΕΦΑΡΜΟΖΕΤΑΙ ΣΤΙΣ ΖΩΝΕΣ ΕΜΒΟΛΙΑΣΜΟΥ ΚΑΙ ΣΤΙΣ ΠΕΡΙΕΜΒΟΛΙΑΣΤΙΚΕΣ ΖΩΝΕΣ ΚΑΤΑ ΤΗ ΔΙΑΡΚΕΙΑ ΤΟΥ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΙΠΠΩΝ
Κλινική και εργαστηριακή επιτήρηση διενεργείται στη ζώνη εμβολιασμού.
Η επιτήρηση αυτή περιλαμβάνει κατ’ ελάχιστον: 1. κλινική εξέταση των ιπποειδών κάθε 3 έως 7 ημέρες ή καθημερινά σε περίπτωση σοβαρών κλινικών περιστατικών, δεδομένου ότι τα περιστατικά αυτά μπορεί να χρειαστεί να υποβληθούν σε ευθανασία για λόγους καλής μεταχείρισης των ζώων· 2. εργαστηριακή επιτήρηση των ιπποειδών (θα πρέπει να διενεργούνται εξετάσεις σε δείγματα που λαμβάνονται ανά διαστήματα 3 έως 7 ημερών, που είναι ο ελάχιστος χρόνος που απαιτείται για να συμπεριληφθεί η ελάχιστη περίοδος επώασης μετά την οποία ένα μολυσμένο ζώο μπορεί να βρεθεί θετικό), και το διαγνωστικό πρωτόκολλο θα πρέπει να καθορίζεται ανάλογα με το χρησιμοποιούμενο εμβόλιο (ορολογική επιτήρηση, σε περίπτωση που χρησιμοποιείται εμβόλιο DIVA, ή ιολογική επιτή­ ρηση).
Η επιτήρηση είναι απαραίτητη για την ανίχνευση των τύπων του ιού της αφρικανικής πανώλης των ίππων που κυκλοφορούν, ώστε να διασφαλιστεί ότι όλοι οι κυκλοφορούντες ορότυποι περιλαμβάνονται στο επίσημο σχέδιο εμβολια­ σμού· 3.
επιτήρηση των εντόμων του γένους Culicoides.
ΜΕΡΟΣ 3 ΕΙΔΙΚΟΙ ΟΡΟΙ ΓΙΑ ΤΗΝ ΑΠΑΓΟΡΕΥΣΗ ΤΩΝ ΜΕΤΑΚΙΝΗΣΕΩΝ ΖΩΩΝ ΚΑΙ ΠΡΟΪΟΝΤΩΝ ΚΑΙ ΓΙΑ ΤΗ ΧΟΡΗΓΗΣΗ ΠΑΡΕΚΚΛΙΣΗΣ ΣΥΜΦΩΝΑ ΜΕ ΤΟ ΑΡΘΡΟ 13, ΣΕ ΖΩΝΗ ΕΜΒΟΛΙΑΣΜΟΥ ΟΠΟΥ ΔΙΕΝΕΡΓΕΙΤΑΙ ΕΠΕΙΓΩΝ ΠΡΟΣΤΑΤΕΥΤΙΚΟΣ ΕΜΒΟΛΙΑΣΜΟΣ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΑΦΡΙΚΑΝΙΚΗΣ ΠΑΝΩΛΗΣ ΤΩΝ ΙΠΠΩΝ
1.
Ζώα και προϊόντα που υπόκεινται σε απαγόρευση μετακινήσεων Ιπποειδή και ζωικό αναπαραγωγικό υλικό τους από τη ζώνη εμβολιασμού έως το τέλος της περιόδου ανάκτησης. 2.
Ζωικό αναπαραγωγικό υλικό που υπόκειται σε απαγόρευση συλλογής: ουδέν.